Diari Oficial de la Generalitat Valenciana


Sumari del DOGV 3140, del 11-12-1997 (1997/11136)

Expedients números A-DAFP-211/1997 i A-DAFP-212/1997. Notificació de la resolució del director general d'Arquitectura i Habitatge d'expedient administratiu de desnonament per falta de pagament.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3140

Data del DOGV
:   11-12-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11714


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedients números A-DAFP-211/1997 i A-DAFP-212/1997. Notificació de la resolució del director general d'Arquitectura i Habitatge d'expedient administratiu de desnonament per falta de pagament. [97/Q11884]
  
En compliment del que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica als interessats que en els expedients administratius de desnonament que s'indiquen s'ha dictat la resolució següent:
  
Resolució del director general d'Arquitectura i Habitatge d'expedient administratiu de desnonament per falta de pagament.
  
A partir del requeriment de pagament i advertència de llançament efectuat pel director d'Administració de Patrimoni de l'Institut Valencià d'Habitatge, SA, en virtut de les facultats atribuïdes per l'article 43.2 de la Llei de la Generalitat Valenciana 6/1993, de 31 de desembre, i de l'escriptura de subapoderament atorgada davant del notari de València, el senyor Antonio Soto Bisquert, el dia 15 de gener de 1996, al número 94 del seu protocol i inscrita en el Registre Mercantil el dia 14 de febrer de 1996, i acta de referència de data 3 de desembre de 1996, contra els adjudicataris dels habitatges que a continuació es fa referència:
  
- Expedient: A-DAFP-211/1997.
  
- Dada de l'adjudicatari:
  
Nom: Pedro Manuel.
  
Cognoms: Ramos Rubio.
  
- Dades de l'habitatge:
  
Codi de l'habitatge: 03/0902/0014.
  
Domicili: c/ Nord, bl. 3, 1.r dta.
  
Localitat: Monòver.
  
Província: Alacant.
  
Règim de cessió: arrendament.
  
Deute pendent: 337.623 pessetes.
  
- Expedient: A-DAFP-212/1997.
  
- Dada de l'adjudicatari:
  
Nom: Juan Ángel.
  
Cognoms: Gil Quiles.
  
- Dades de l'habitatge:
  
Codi de l'habitatge: 03/0902/0068.
  
Domicili: c/ Camí de la Pedrera, bl. 11, 2.n dta.
  
Localitat: Monòver.
  
Província: Alacant.
  
Règim de cessió: arrendament.
  
Deute pendent: 287.531 pessetes.
  
Vist que, segons consta en els certificats de dèbits patrimonials, expedits per l'Institut Valencià d'Habitatge, SA, que es troben en l'expedient, i a pesar dels requeriments i les advertències que se us han practicat, no heu pagat les quantitats vençudes i expressades en aquests.
  
Vist que aquest incompliment constitueix causa de desnonament administratiu, d'acord amb l'article 138, causa 1.a, del Decret 2.114/1968, de 24 de juliol, sobre el Reglament d'Habitatges de Protecció Oficial, i l'article 30, causa 1.a, del Reial Decret 2.960/1976, de 12 de novembre, sobre Text Refós de la legislació d'habitatge de protecció oficial.
  
Vist que, així mateix, no heu desvirtuat els càrrecs que se us imputen, en el termini de 10 dies hàbils atorgats en el requeriment de pagament.
  
Atés que de les actuacions practicades, que es troben en l'expedient, resulta suficientment provat que no heu pagat les quantitats a què es fa referència.
  
Atés que els articles 30 del Text Refós de la legislació d'habitatges de protecció oficial, aprovat per Reial Decret 2.960/1976, de 12 de novembre, i 138 del Reglament d'Habitatges de Protecció Oficial, aprovat per Decret 2.114/1968, de 24 de juliol, en la causa 1.a, configuren com a motiu de desnonament administratiu la falta de pagament, circumstància que es dóna en aquest cas.
  
Atés que, d'acord amb el que s'estableix en l'article 30, 1.a, de l'esmentat Text Refós, així com en els articles 138, 1.a, i 142 del Reglament d'Habitatges de Protecció Oficial, en relació amb el Decret del Consell de la Generalitat Valenciana 65/1991, de 15 d'abril, el director general d'Arquitectura i Habitatge podrà acordar el desnonament administratiu per falta de pagament, amb el llançament dels ocupants d'habitatges i el desallotjament de mobles i efectes.
  
Atés que en la tramitació d'aquests expedients s'ha complit el procediment assenyalat per l'article 142 de l'esmentat reglament, i
  
Vistos els fets, les disposicions esmentades i les de general aplicació, en ús de les facultats atribuïdes pel Decret del Consell de la Generalitat Valenciana 65/1991, de 15 d'abril, i de conformitat amb el Reglament d'Habitatge de Protecció Oficial, el director general d'Arquitectura i Habitatge resol:
  
Primer
  
La resolució dels contractes que teniu subscrits amb l'administració cedent, respecte dels habitatges a què es fa referència, així com el vostre llançament i de totes les persones que els habiten, i el desallotjament de mobles i efectes d'aquests, i es requereix, per mitjà d'aquesta resolució, l'interessat en aquest sentit.
  
Segon
  
En el cas que no compliu l'anterior, en el termini d'un mes, es procedirà forçosament al desallotjament d'aquests, amb la corresponent autorització judicial d'entrada i el llançament serà executat per la Inspecció d'Administració del Patrimoni de l'Institut Valencià d'Habitatge, SA, que demanarà, si és necessari, l'ajuda dels agents d'autoritat pública.
  
Tercer
  
Aquesta Direcció General es reserva la possibilitat d'utilitzar el règim sancionador i d'execució forçosa establit en el Reial Decret 3.148/1978 i la resta de legislació aplicable, fins i tot la via de constrenyiment sobre els seus béns.
  
Que la Inspecció d'Administració del Patrimoni de l'Institut Valencià d'Habitatge, SA, notifique als interessats aquesta resolució, de conformitat amb el que s'estableix en l'article 143 del Decret 2.114/1968, de 24 de juliol.
  
Aquesta resolució no exhaureix la via administrativa, i contra la qual es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, comptador des de l'endemà de la recepció de la notificació d'aquesta resolució, i és requisit per a admetre el recurs que consigneu les quantitats degudes.